OpenLLM-France/wikimedia huggingface dataset:
# Estany de la Llosa (Angostrina)

L'Estany de la Llosa, un dels dos del mateix nom en aquest terme, és un estany del Pirineu, situat en el terme comunal d'Angostrina i Vilanova de les Escaldes, a l'Alta Cerdanya, de la Catalunya del Nord.
És a 2.414,9 metres d'altitud, a la Coma de la Llosa, a llevant de la Serra de l'Orri, al sud-oest del Puig Peric i al sud-est del Puig de la Cometa i de l'Estany Blau. Té sota seu, al sud-est, l'Estany Baix, subsidiari seu. Com tots els estanys esmentats, pertany a la conca de la Tet.
L'Estany de la Llosa és un indret visitat habitualment per les rutes excursionistes del sector nord del Massís del Carlit.

## Referències

* ↑ L'Estany de la Llosa en els ortofotomapes de l'IGN
* ↑ Itineraris pel Massís del Carlit
# Strictement personnel

Strictement personnel és una pel·lícula francesa coescrita i dirigida per Pierre Jolivet, i estrenada el 1985.

## Sinopsi

Jean Cottard és un policia lionès que té aspiracions literàries i és més interessat en els seus escrits que en imposar la llei i l'ordre. Quan es veu obligat a anar a la capital, a causa d'una carta del seu pare i la crida d'un editor, es retroba amb la seva família, a la que va deixar quan era jove.

## Distribució

* Pierre Arditi: Jean Cottard
* Jacques Penot: Benedict
* Caroline Chaniolleau: Hélène
* Robert Rimbaud: el pare
* Jean Reno: detectiu Villechaize
* Maurice Baquet: el conserge
* Michel Fortin: Georges Landrin
* Jean Bouise: el comissari
* François Berléand: Gerard
* Valentina Vargas: la massatgista
* Raymond Aquilon: el recepcionista

## Cartell

El cartell de la pel·lícula va ser creat per Enki Bilal.

## Referències

* ↑ Strictement personnel a larousse.fr
* ↑ Strictement personnel a cine-images.com
# Stricto sensu

Stricto sensu (o sensu stricto) és una expressió llatina que vol dir «en significat estricte»" o «en significat restringit». Sol ser molt usada en dret i s'oposa a l'expressió lato sensu (o sensu lato).
L'expressió s'abreuja s.s. o s.str. i s'empra quan, per a una mot, nom o expressió, són possibles dues interpretacions i una abasta l'altra, a fi d'indicar que el terme que acompanya ha d'interpretar-se en el més estret dels seus significats, no en el que abasta més. En la nomenclatura zoològica s'empra en conjunció amb un nom, quan es refereix a un tàxon nominal en el significat rigorós del seu tàxon nominotípic subordinat.

## Referències

* ↑ «Stricto sensu». Gran Enciclopèdia Catalana. Barcelona: Grup Enciclopèdia Catalana.
* ↑ International Commission on Zoological Nomenclature. Codi internacional de nomenclatura zoològica. 4a edició. Barcelona: Institut d'Estudis Catalans, 2003, p. 127. ISBN 9788472837003.
# Església del Sagrat Cor de Jesús (Roquetes)

L'església del Sagrat Cor de Jesús és una església parroquial de Roquetes (Baix Ebre) inclosa a l'Inventari del Patrimoni Arquitectònic de Catalunya. És obra de l'arquitecte tortosí José María Franquet Martínez.

## Descripció

Té planta rectangular i una sola nau, amb dos petits cossos que sobresurten del primer tram de la nau (quadrat el de l'esquerra i rectangular el de la dreta, prolongant-se fins a l'absis) i absis semiovalat.
Es tracta d'un edifici exempt, excepte per la part de l'absis que connecta amb la casa parroquial i la casa del rector, i d'una gran austeritat. La coberta és a dues aigües. Els murs laterals presenten petites finestres (una per tram de la nau), i els contraforts pràcticament no es manifesten exteriorment. La façana principal consta d'una portalada amb un senzill emmarcament, una petita rosassa, una franja ornamental (l'únic element d'aquest tipus en tot l'exterior) sota la cornisa, que envolta tot l'edifici, segons la doble vessant de la teulada. També té una petita espadanya damunt de l'absis.
Combina com a materials fonamentals la pedra (paredat irregular als murs) i el maó (contraforts i emmarcaments de les finestres).
L'interior és molt senzill, amb sostre pla i absis de quart d'esfera (quasi el·líptic), i pocs elements ornamentals.

## Història

Fou construïda en substitució de l'anterior església destruïda durant la Guerra Civil, i que no va ésser reconstruïda, celebrant-se els oficis religiosos en una nau magatzem propera.
El solar fou cedit per uns particulars i l'edificació es va dur a terme gràcies a l'empenta dels veïns. L'any 1952 es va crear la parròquia del Sagrat Cor de Jesús.
L'ornamentació interior és fruit dels anys posteriors.

## Referències

* ↑ «Església del Sagrat Cor de Jesús». [Consulta: 26 octubre 2022].
* 1 2 3 4 5 6 7 «Església del Sagrat Cor de Jesús». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 21 agost 2014].

## Enllaços externs

* «Església del Sagrat Cor de Jesús». Mapa de recursos culturals. Diputació de Tarragona.
# Sobrant Estocàstic (algorisme genètic)

Mètode de selecció proporcional a l'aptitud, proposat com a millora del mètode de Selecció de la ruleta
Va ser proposat per Booker i Brindle com una alternativa per aproximar-se més als valors de còpies esperats per individu. Assigna determinísticament les parts senceres dels valors esperats per a cada individu i després utilitza un altre esquema (proporcional) per a la part fraccionària. Això redueix els problemes de la ruleta, però pot dur a la convergència prematura.

## Referències

* ↑ Baker, J. E. «Reducing bias and inefficiency in the selection algorithm» (en anglès). Genetic algorithms and their applications : proceedings of the second International Conference on Genetic Algorithms : July 28-31, 1987 at the Massachusetts Institute of Technology, Cambridge, MA, 1987.

## Vegeu també

* Selecció (algorisme genètic)
# Steedeïta

La steedeïta és un mineral de la classe dels silicats. Rep el nom en honor d'Anthony Hosford Steede, col·leccionista de minerals especialista en els minerals del Mont Saint-Hilaire, al Canadà.

## Característiques

La steedeïta és un silicat de fórmula química NaMn₂[Si₃BO$_9$](OH)₂. Va ser aprovada com a espècie vàlida per l'Associació Mineralògica Internacional l'any 2013, sent publicada per primera vegada el 2014. Cristal·litza en el sistema triclínic. És similar, estructuralment, tant a la saneroïta com a la scheuchzerita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques de la Queen's University, a Ontario (Canadà), amb el número de catàleg: m56489.

## Formació i jaciments

Va ser descoberta a la pedrera Poudrette, situada al mont Saint-Hilaire, dins el municipi regional de comtat de La Vallée-du-Richelieu, a Montérégie (Quebec, Canadà), on es troba formant feixos de cristalls aciculars lleugerament radiants. Aquesta mina canadenca és l'únic indret de tot el planeta on ha estat descrita aquesta espècie mineral.

## Referències

* ↑ «Steedeite» (en anglès). Mindat. [Consulta: 2 febrer 2022].
# Steel Ball Run

Steel Ball Run és la setena part de JoJo's Bizarre Adventure.
Iniciat en el Shônen Jump en 2004, però arran d'un canvi editorial a la direcció (per ser massa violent i d'adults pel públic actual de la revista), ara es publica des d'abril del 2005 a la revista Ultra Jump.
Durant aquest canvi de publicació és que ha adquirit oficialment el subtítol de Part VII, passant a formar part llavors de la saga de JoJo's Bizarre Adventure.

## Argument

Finals del segle xix. Steel Ball Run.
Aquest és el nom d'una cursa de cavalls. Que se celebrarà als EUA des de San Diego a Nova York, que representa més de 6000 km d'anada pels nostres corredors. Però la recompensa és alta: 50 000 000 $. Els participants procedeixen de tots els llocs del món: Anglaterra, Egipte, Mongòlia...
Un jove joquei a la recerca de la glòria, un negre fill d'esclaus tractant de comprar una finca, o un jove indi que vol recuperar la seva terra davant dels invasors blancs, etc. Cadascun té la seva motivació per aquesta cursa.
Però el principal protagonista, dit Gyro Zeppeli, sembla tindre misteriosa raó. Armat de misterioses esferes d'acer, promet ser un dur adversari.
La seva mera presència vindrà a donar sabor a la vida del jove discapacitat Johnny Joestar. Impressionat per aquest personatge fora del comú, troba la força per deixar la seva cadira de rodes i travessa els seus primers passos cap a la vida adulta.
# FVP

FVP té els següents significats:
* Federació Valenciana de Pesca, màxima institució reguladora de la pesca esportiva al País Valencià
* Partit Popular Progressista (del seu nom en alemany Fortschrittliche Volkspartei), partit polític històric d'Alemanya
# Estadi de Saitama 2002

L'Estadi de Saitama 2002 (en japonés: 埼玉スタジアム2002 Saitama Sutajiamu Ni-maru-maru-ni) és un estadi de futbol, ubicat a Midori-ku, Prefectura de Saitama, al Japó. També és conegut com a "Saitama Stadium" o simplement com Saisuta.
És un dels estadis on es va disputar la Copa del Món de futbol 2002, jugant-se un total de tres partits, dos de la primera fase i una semifinal. També ha estat seu dels Jocs Olímpics del 2020. És la seu del club Urawa Red Diamonds, essent l'estadi específicament destinat al futbol, més gran del Japó.

## Referències

* ↑ «World Cup 2002». rsssf.com. [Consulta: 1r febrer 2022].
* ↑ «Venue Plan». Tokyo 2020 Bid Committee. Arxivat de l'original el 27 July 2013. [Consulta: 11 setembre 2013].
* ↑ «FIFA» (en anglès). fifa.com. [Consulta: 30 agost 2021].
* ↑ «Saitama Stadium 2002» (en anglès). Information from Saitama Prefecture for the Tokyo 2020 Olympic and Paralympic Games!. Arxivat de l'original el 2021-07-25. [Consulta: 30 agost 2021].

## Enllaços externs

* Pàgina oficial de l'estadi Saitama (japonès)
# Estadi de San Pédro

L'Estadi de San Pédro és un estadi esportiu de la ciutat de San-Pédro, regió de San-Pédro a Costa d'Ivori.
Té una capacitat per a 20.000 espectadors. La seva construcció començà el setembre de 2018. Serà seu de la Copa d'Àfrica de Nacions 2023.

## Referències

* ↑ «CAN 2021 : la Côte d’Ivoire lance un appel d’offres pour la construction d’infrastructures sportives et d’hébergements» (en francès). Abidjan.net, 20-09-2017.
* ↑ «CAN 2021: Les travaux du stade de Korhogo et de San Pedro démarrent en septembre» (en francès). Abidjan.net, 30-07-2018.
# Stàroie Ràtovo

Stàroie Ràtovo (en rus: Старое Ратово) és un poble de l'óblast de Vladímir, a Rússia, segons el cens del 2010 tenia 170 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Sorkheh

Sorkheh (Persa: سمنان) és una localitat del districte de Sorkheh, localitzada a la província iraniana de Semnan.
El cens de 2006 reflecteix una població de 9.062 habitants integrats en 2.686 famílies.
La parla local és el sorkhei, una llengua irànica occidental del grup lingüístic semnani.

## Persones il·lustres

* Hassan Rouhani (1948–), 7è President de la República Islàmica de l'Iran

## Referències i cites

* ↑ «سرشماري عمومي نفوس و مسكن - 1385, «Censo general de habitantes y viviendas»» (en persa). Centre Estadístic de l'Iran. [Consulta: 19 juny 2013].
* ↑ «Sorkhei» (en anglès). Ethnologue. [Consulta: 19 juny 2013].
* ↑ Rouhani, Hassan. Memoirs of Hassan Rouhani; Vol. 1: The Islamic Revolution (en persa). Tehran, Iran: Center for Strategic Research, 2008. ISBN 978-600-5914-80-1.
# Syngnathus folletti

Syngnathus folletti és una espècie de peix de la família dels singnàtids i de l'ordre dels singnatiformes.

## Reproducció

És ovovivípar i el mascle transporta els ous en una bossa ventral, la qual es troba a sota de la cua.

## Hàbitat

És un peix marí de clima subtropical.

## Distribució geogràfica

Es troba a l'Uruguai.

## Referències

* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* 1 2 FishBase (anglès)
* ↑ Nion, H., C. Rios i P. Meneses, 2002. Peces del Uruguay: Lista sistemática y nombres comunes. Montevideo, Uruguai, DINARA, Infopesca.

## Bibliografia

* D'Ancona, U., 1934: Le specie Mediterranee del genere Syngnathus. Memoria, Royal Comitato Talassografico Italiano Núm. 210: 1-79, Pls. 1-3.
* Dawson, C. E., 1984: Synopsis of Australian pipefishes usually referred to the syngnathine (tail-pouch) genera Syngnathus, Leptonotus and Histogamphelus. Memoirs of the Museum of Victoria Núm. 45: 71-123, Pls. 1-9.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Strambinello

Strambinello és un municipi italià de la ciutat metropolitana de Torí, a la regió del Piemont. Està situat a uns 40 quilòmetres al nord de Torí. El juliol del 2021 tenia 262 habitants. Limita amb els municipis de Vistrorio, Quagliuzzo, Baldissero Canavese i Torre Canavese.

## Administració

Llista d'alcaldes :
| Període | Identitat | Partit |
| 1985-1995 | Martino Ardissono | Llista cívica |
| 1995-2004 | Stelvio Onore | Socialistes italians |
| 2004-2014 | Eralda Caserio | Llista cívica |
| 2014- | Marco Angelo Corzetto | Llista cívica |

## Referències

* ↑ «Bilancio demografico anno 2021 (dati provvisori)» (en italià). Istituto Nazionale di Statistica. Arxivat de l'original el 6 d’octubre 2021. [Consulta: 12 novembre 2021].
* ↑ «Elezioni Comunali 2014» (en italià). La Repubblica, 26-05-2014. [Consulta: 12 novembre 2021].
# Síndrome de Patau

La síndrome de Patau és una malaltia genètica que apareix des de la formació del fetus i els qui la pateixen sobreviuen com a màxim un any manifestant greus insuficiències físiques i mentals. És causada per la presència de tres còpies del cromosoma 13 en el cariotip.

## Símptomes

Característiques físiques:
* Retard mental
* Microcefàlia (cap de mida molt petit)
* Quists renals
* Hidronefrosi (Dilatació de la pelvis renal)
* Ungles hiperconvexes
* Anormalitat dels ulls (en els pitjors dels casos el nadó neix sense un ull)
* Llavi leporí i/o paladar leporí, fissures orals
* Malformació d'orelles
* Polidactília (dits extra en els peus i les mans).
* 80% de defectes cardíacs

## Conseqüències

La taxa de naixement d'afectats per la síndrome de Patau és molt baixa per la qual cosa les dones avorten espontàniament, i el vuitanta per cent dels naixements moren abans de l'any de vida.

## Diagnòstic

Hi ha força proves de diagnòstic disponibles per la síndrome de Patau: Amniocentesi: requereix ser realitzada durant la setmana 14-18 de l'embaràs. Es recull una petita mostra de la cèl·lula fetal del líquid amniòtic i s'examina Villus de Chorionic: Encara que aquesta prova porta una quantitat petita de risc de l'avortament. Es recull una quantitat petita de teixit durant la setmana 9-11 de l'embaràs i es prova per al cromosoma addicional o addicional 13.

## Tractament

No té cap mena de cura o tractament concret.

## Incidència a la població

La probabilitat de donar a llum amb vida a un nadó amb síndrome de Patau és d'1 de cada 12.000 naixements.

## Referències

* ↑ Brugada, Josep; Brugada, Pedro. Clinical Approach to Sudden Cardiac Death Syndromes (en anglès). Springer, 2010, p. 20. ISBN 1848829272.

## Enllaços externs

* http://www.depression-guide.com/lang/es/learning-disability/pataus-syndrome.htm Arxivat 2010-01-31 a Wayback Machine.
* http://espanol.pregnancy-info.net/sindrome_de_patau.html
* http://www.sanar.org/enfermedades/sindrome-de-patau
* http://espanol.pregnancy-info.net/sindrome_de_patau.html
# Fabio Basile

Fabio Basile (Rivoli, 7 d'octubre de 1994) és un judoka italià.
El 2016 va participar en els Jocs Olímpics de Rio de Janeiro, on va guanyar la medalla d'or a la categoria de -66 kg el 7 d'agost, la 200a medalla d'or històrica d'Itàlia en uns Jocs Olímpics.

## Referències

* ↑ «Fabio Basile». Arxivat de l'original el 6 d’agost 2016. [Consulta: 7 agost 2016].
# Fabio Calabria

Fabio Calabria (Canberra, 27 d'agost de 1987), és un ciclista australià, professional des del 2008 i actualment al Team Novo Nordisk. Com tots els seus companys d'equip, pateix de diabetis tipus 1.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Struth

* Per a altres significats, vegeu «Thomas Struth».
Struth (en alsacià Struth) és un municipi francès, situat a la regió del Gran Est, al departament del Baix Rin. L'any 1999 tenia 221 habitants. Limita al nord amb Tieffenbach, al nord-est amb Frohmuhl i Hinsbourg, al sud-est amb la Petite-Pierre, al sud amb Petersbach i al sud-oest amb Asswiller.
Forma part del cantó d'Ingwiller, del districte de Saverne i de la Comunitat de comunes de Hanau-La Petite Pierre.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 205 | 233 | 213 | 192 | 204 | 221 |

## Administració

Llista d'alcaldes :
| Període | Identitat | Partit |
| 2001- | Jean-Claude Berron | |
# Fatimata Touré

Fatimata Touré (Gao, Mali, 1956) és una activista pels drets de les dones i líder del Fòrum Regional de Reconciliació i Pau de Gao, de Mali. És també responsable del Grup d'Acció, Recerca, Estudi i Formació de dones, que treballa contra la fístula.
Durant l'ocupació de Mali de 2012 i 2013, va ajudar els pacients de fístula a traslladar-se i buscar ajuda mèdica després d'un atac a Gao. També va donar ajuda i refugi a persones forçades al matrimoni o violades. També va parlar públicament contra la violència de gènere i va documentar la violència que es va produir, fins i tot quan la seva pròpia casa va ser atacada.
El 2014 va rebre el Premi Internacional Dona Coratge. Samantha Power, ambaixadora d'Amèrica davant les Nacions Unides, la va esmentar en un discurs que va pronunciar a Mali el 2014.

## Referències

* ↑ «World People's Blog » Blog Archive » Fatimata Toure – Mali». Arxivat de l'original el 2015-04-16. [Consulta: 2 juliol 2018].
* 1 2 «Bios of 2014 Award Winners». state.gov.
* 1 2 «Malian Woman Awarded for Promoting Health, Fighting Violence». usaid.gov. Arxivat de l'original el 2017-06-02. [Consulta: 2 juliol 2018].
* ↑ «State Department Honors Malian Community Mobilizer with International Women of Courage Award».
* 1 2 http://www.awiu.org/2014/05/15/introducing-fatimata-toure-2014-international-women-of-courage-awardee/ Arxivat 2014-10-19 a Wayback Machine.
* ↑ «Samantha Power’s speech to Malian Civil Society « Afronline – The Voice Of Africa».
# Fatma Yıldırım

Fatma Yıldırım (Mersin, 3 de gener de 1990) és una jugadora de voleibol turca. En la seva carrera professional va a jugar per clubs turcs com ara Fenerbahçe i Eczacıbaşı d'Istanbul, Halkbank d'Ankara, Bursa Büyükşehir Belediyespor de Bursa, en Turquia, i Florida State University en Estats Units. També juga per a la selecció nacional turca.

## Referències

* ↑ «Bursa'da 3 imza birden | 1. Lig | VoleybolunSesi» (en turc), 16-06-2016. Arxivat de l'original el 2016-06-16. [Consulta: 17 abril 2020].
* ↑ DHA. «Milli voleybolcu Fatma Yıldırım: Olimpiyat elemelerinin favorilerindeniz» (en turc). [Consulta: 17 abril 2020].

## Enllaços externs

* Entrevista
# Suís

El suís, declinació del cafè liegès, però en la qual el cafè és reemplaçat per xocolata, és una darreria constituïda per un gelat amb xocolata sobremuntat de crema xantillí.
Una variant pròxima del suís, dit xocolata vienesa (chocolat viennois en francès), consisteix a dipositar crema xantillí sobre una llet amb cacau o una crema amb xocolata.
La indústria agroalimentària comercialitza darreries amb llet sota la denominació «de Lieja» o de vegades « vienès» ; es tracta llavors de cremes de darreries (aroma cafè, xocolata, fins i tot vainilla) recobertes d'una escuma blanca que evoca la crema xantillí.
# Facultat

«Facultat» té aquests significats:
* Facultat, aptitud, poder o dret.
* Facultat mental o estat mental.
* Facultat física o estat físic.
* Facultat, ciència o art.
* Facultat universitària.
* Facultat reial, tipus de cèdula reial relativa a béns vinculats (herència sobre béns de propis)
Viccionari
# Facturatge

El contracte de facturatge és bàsicament, aquell contracte pel qual un comerciant o fabricador cedeix a un factor (empresa de facturatge), els seus drets sobre crèdits a canvi que la societat de facturatge els els aboni anticipadament, però deduint d'aquest import una comissió.
El facturatge o factoring és un producte financer que els bancs o caixes d'estalvi ofereixen a les empreses. Suposa donar dos serveis: administració de cobraments i finançament. A través d'aquesta operació, una empresa o comerciant contracta a un banc o entitat financera la gestió de tots els seus cobraments i l'avenç dels mateixos en canvi d'un interès.
El facturatge és la prestació d'un conjunt de serveis administratiu-financers que realitza la companyia de facturatge a un Client (empresa venedora), respecte de la facturació a curt termini, originada per la venda de mercaderies o prestació de serveis, i que li cedeix la citada empresa venedora a la companyia de facturatge. Consisteix en la compra dels crèdits originats per la venda de mercaderies a curt termini.

## Utilització

Les PIME (Petita i Mitjana Empresa) poden utilitzar el facturatge per a satisfer les seves necessitats de capital circulant, especialment en els Estats membres en els que l'accés als préstecs bancaris és limitat. El facturatge és atractiu per a les PIME que venen a grans empreses amb elevats nivells de solvència creditícia; els usuaris del facturatge són les PIME dels sectors industrial i de la distribució. El facturatge no és adequat per empreses amb models de pagaments complexos o per les que compten amb una clientela molt àmplia.

## Referències

* ↑ «Què és el factoring: una explicació en paraules simples».
# Sussexita

La sussexita és un mineral de la classe dels borats. Va rebre el seu nom l'any 1868 per George Jarvis Brush per les seves localitats tipus, totes elles al comtat de Sussex, Nova Jersey, Estats Units.

## Característiques

La sussexita és un borat de fórmula química Mn$^{2+}$BO₂(OH). Cristal·litza en el sistema ortoròmbic. La seva duresa a l'escala de Mohs és 3. És l'anàleg amb manganès de la szaibelyita, amb la qual forma una sèrie de solució sòlida.
Segons la classificació de Nickel-Strunz, la sussexita pertany a «06.B - Neso-diborats amb triangles dobles B₂(O,OH)₅; 2(2D); 2(2D) + OH, etc.» juntament amb els següents minerals: suanita, clinokurchatovita, kurchatovita, szaibelyita i wiserita.

## Formació i jaciments

Aquesta espècie està descrita a partir de material de tres mines diferents: la mina Franklin, la mina Trotter i la mina Hamburg, totes dues al comtat de Sussex, Nova Jersey, Estats Units, en les que es troba associada a altres minerals com: wil·lemita, rodocrosita, pirocroïta i leucofenicita.

## Referències

* ↑ «Sussexite» (en anglès). Mindat. [Consulta: 4 juny 2016].
* ↑ «Sussexite-Szaibelyite Series» (en anglès). Mindat. [Consulta: 4 juny 2016].